Document ID: /roh_data/filtered/fineweb-2-filterrobots_roh.jsonl.gz/30727

La nova ustiera da l’hotel è Ursina Tiri (29) ch’ha lavurà il davos onns en Grezia en la hotellaria. Sco quai ch’ella ha ditg, sa legria ella da pudair manar l’hotel per radund in mez onn, enfin tar la renovaziun gronda. Las tschintg chombras duain vegnir dadas a fit per ils proxims sis mais. Cuschina duai dar plitost ina simpla, cun magari l’ina u l’autra giada ina grillada en il curtin.
La renovaziun da l'hotel duess cumenzar il settember u l’october da quest onn, sche tut va tenor plan. La reavertura dal hotel ch’è vegnì construì l’onn 1894, duess esser l’atun 2021. L'hotel Posta ad Andeer è en possess da Robert Lombardini, ch’è stà enfin tar sia pensiun l’onn 2016 il president dal cussegl d’administraziun dal concern d’energia Axpo.
RR actualitad 17:00